वायरल हुआ पुराना वीडियो, मौत से कुछ दिनों पहले कहा था मैं कई लोगों के निशाने पर हूं
Punjabi Singer Siddhu Moosewala Video Before Death Goes Viral On Social Media - Fans Paying Tribute. आज पंजाबी सिंगर सिद्धू मूसेवाला की फर्स्ट डेथ एनिवर्सरी है। पिछले साल 29 मई को पंजाब के मनसा में कुछ लोगों ने दिन दहाड़े सिद्धू पर 2 मिनट में 30 गोलियां चलाकर उनकी ह्त्या कर दी थी।
आज पंजाबी सिंगर सिद्धू मूसेवाला की फर्स्ट डेथ एनिवर्सरी है। पिछले साल 29 मई को पंजाब के मनसा में कुछ लोगों ने दिन दहाड़े सिद्धू पर 2 मिनट में 30 गोलियां चलाकर उनकी ह्त्या कर दी थी। इसके बाद गैंगस्टर लॉरेंस बिश्नोई और गोल्डी बराड़ ने इस वारदात की जिम्मेदारी ली। आज उनकी डेथ एनिवर्सरी के मौके पर सोशल मीडिया पर सिद्धू मूसेवाला के फैंस उन्हें श्रद्धांजलि दे रहे हैं।
वायरल हुआ सिद्धू मूसेवाला का पुराना वीडियो 
इस बीच सिद्धू का एक पुराना वीडियो भी सोशल मीडिया पर वायरल हो रहा है। इस वीडियो में सिद्धू पंजाबी में ये कह रहे हैं कि उन्हें मौत से डर नहीं लगता। सिद्धू कह रहे हैं- कोई खास एम नहीं जिंदगी दा, मैं तौर कत्तया आबादी दा, आज मरदा मैं कल मरजावां, मैंने खौफ नहीं बर्बादी दा..
इसका मतलब है कि अब मेरी जिंदगी का कोई खास मकसद नहीं बचा है। मुझे कई बार लोगों ने निशाना बनाया है और मेरी मौत किसी भी दिन हो सकती है। लेकिन, अब मुझे मौत का भी डर नहीं है।
फैंस बोले- दिलों में हमेशा जिंदा रहेंगे सिद्धू 
सोशल मीडिया पर सिद्धू मूसेवाला को याद करते हुए एक यूजर ने लिखा- आज मैं कांग्रेस लीडर सिद्धू मूसेवाला को याद कर रहा हूं। आप मेरे दिल में हमेशा जिंदा रहेंगे। वहीं, एक यूजर ने लिखा- आज सुबह से ही मैंने उनके गाने सुन रहा हूं। मेरे आंसू रुक नहीं रहे हैं और मुझे घुटन महसूस हो रही है। सिद्धू मूसेवाला का जाना मेरे लिए किसी पर्सनल लॉस से कम नहीं है।
एक यूजर ने लिखा- पिछले साल आज ही दिन पंजाब ने अपना लीडर और आइकॉन खो दिया था। एक मां ने अपना बेटा और बाप ने अपनी उम्मीद खोई थी। फैंस के लिए सिद्धू सिर्फ एक आर्टिस्ट हो सकते हैं लेकिन मेरे लिए वो मेरे परिवार से कम नहीं थे। रेस्ट इन पॉवर!
हत्या के 25 दिन बाद आया पहला गाना SYL
पिछले साल सिद्धू मूसेवाला की हत्या के 25 दिन बाद 23 जून को पहला गाना रिलीज हुआ था। आधे घंटे में ही इस गाने को 10 लाख से ज्यादा लोगों ने देखा और सुना था। यह सॉन्ग पंजाब-हरियाणा के सतलुज यमुना लिंक नहर (SYL) मुद्दे पर गाया गाया था।
6-6 महीने में रिलीज होंगे सिद्धू के गाने
सिद्धू की हत्या के बाद उनके पिता बलकौर सिंह ने कहा है कि बेटे के काफी सॉन्ग रिकॉर्डेड पड़े हुए हैं। उनके सॉन्ग को धीरे-धीरे रिलीज किया जाएगा। मूसेवाला की टीम ने उनके गानों को 6-6 महीने बाद रिलीज करने पर चर्चा हो चुकी है।